Νικόλας Φαραντούρης

Ο Νικόλας Φαραντούρης (Αθήνα, 1976) είναι Έλληνας πανεπιστημιακός, δικηγόρος και πολιτικός, που υπηρετεί ως μέλος του Ευρωπαϊκού Κοινοβουλίου από το 2024, αρχικά εκλεγμένος με τον ΣΥΡΙΖΑ και από τον Ιανουάριο του 2026 ως ανεξάρτητος.

Μέχρι τον Ιανουάριο του 2026 ήταν πολιτικό μέλος του ΣΥΡΙΖΑ - Προοδευτική Συμμαχία στην Ελλάδα και ενταγμένος στην Ομάδα της Αριστεράς στο Ευρωπαϊκό Κοινοβούλιο. 

 Βιογραφία
Πρώιμα χρόνια και εκπαίδευση 
Ο Φαραντούρης γεννήθηκε στην Αθήνα το 1976, όπου και μεγάλωσε και ολοκλήρωσε τις εγκύκλιες σπουδές του. Η καταγωγή του είναι από την Κεφαλονιά. Είναι απόφοιτος της Νομικής Σχολής του Πανεπιστημίου Αθηνών (1997). Κατέχει μεταπτυχιακό δίπλωμα (1998) και διδακτορικό τίτλο με ειδίκευση στο Ευρωπαϊκό Δίκαιο (2001) από το Πανεπιστήμιο της Οξφόρδης. Υπήρξε μεταδιδακτορικός ερευνητής και υπότροφος στο Πανεπιστήμιο του Ρότερνταμ και στο Πανεπιστήμιο της Δρέσδης.

 Ακαδημαϊκή καριέρα 
Είναι τακτικός καθηγητής της ευρωπαϊκής έδρας Jean Monnet στο Ευρωπαϊκό Δίκαιο και Δίκαιο της Ενέργειας στο Τμήμα Διεθνών και Ευρωπαϊκών Σπουδών του Πανεπιστημίου Πειραιώς. Ίδρυσε και χρημάτισε για περισσότερα από 10 χρόνια Διευθυντής του διεθνούς διεπιστημονικού Μεταπτυχιακού Προγράμματος στην Ενέργεια, Δίκαιο και Οικονομία στο Πανεπιστήμιο Πειραιώς.

 Νομική και επαγγελματική σταδιοδρομία 
Ο Φαραντούρης ασκεί τη δικηγορία από το 2001. Εργάστηκε στο Τμήμα Νομικών και Κανονιστικής Συμμόρφωσης της Goldman Sachs στο Λονδίνο και στη διεθνή δικηγορική εταιρεία Norton Rose LLP στο Λονδίνο, τις Βρυξέλλες και την Αθήνα, με εξειδίκευση στο Ευρωπαϊκό Δίκαιο, το δίκαιο ανταγωνισμού, το ναυτιλιακό δίκαιο, το τραπεζικό δίκαιο και τη ρύθμιση της ενέργειας. Έχει διατελέσει επί μία δεκαετία μέλος του Διοικητικού Συμβουλίου, νομικός σύμβουλος & διευθυντής Νομικών Υπηρεσιών και πρόεδρος του Διοικητικού Συμβουλίου της Δημόσιας Επιχείρησης Αερίου (ΔΕΠΑ) Α.Ε., (2009-2019) καθώς και πρόεδρος της Επιτροπής Νομικών Υποθέσεων της EUROGAS, της ένωσης 45 ενεργειακών εταιρειών στις Βρυξέλλες (2016-2019).

Πολιτική σταδιοδρομία
Διετέλεσε επίσης μέλος του ΣΥ.ΡΙΖ.Α. - Προοδευτική Συμμαχία μέχρι την αρχή του 2026. Στις εθνικές εκλογές του Μαΐου και Ιουνίου του 2023, ήταν υποψήφιος βουλευτής με τον ΣΥ.ΡΙΖ.Α. - Π.Σ. στη μονοεδρική εκλογική περιφέρεια Κεφαλληνίας, αλλά δεν εξελέγη. Στις  ευρωεκλογές του 2024, συμμετείχε ως υποψήφιος με τον ΣΥ.ΡΙΖ.Α. - Π.Σ. και εξελέγη ευρωβουλευτής. Τον Νοέμβριο του 2024, ο Φαραντούρης ήταν υποψήφιος για την Προεδρία του ΣΥ.ΡΙΖ.Α. - Π.Σ..

Ως ευρωβουλευτής συμμετέχει στις επιτροπές: Προϋπολογισμών (BUDG), Συνταγματικών Υποθέσεων (AFCO) όπου διατελεί Συντονιστής, Περιβάλλοντος, Δημόσιας Υγείας και Ασφάλειας Τροφίμων (ENVI) και Ασφάλειας και την Άμυνας (SEDE). Είναι, επίσης, μέλος της Διακοινοβουλευτικής Αντιπροσωπείας για τις Σχέσεις με τις Ηνωμένες Πολιτείες (D-US) και της Αντιπροσωπείας για τις χώρες της Αφρικής (DPAP).

Τον Σεπτέμβριο του 2024 εξελέγη μέλος του Διοικητικού Συμβουλίου του διακεκριμένου φεντεραλιστικού κοινοβουλευτικού φόρουμ, Spinelli Group. Στις 7 Ιανουαρίου 2026, ο ΣΥΡΙΖΑ τον διέγραψε από την πολιτική του ομάδαhttps://www.newsit.gr/politikh/nikolas-farantouris-gia-diagrafi-apo-syriza-den-milisa-gia-entaksi-sto-komma-karystianou-kalosorisa-tin-kathodo-tis/4568171/Νικόλας Φαραντούρης: Διεγράφη από την ευρωομάδα του ΣΥΡΙΖΑ μετά τις δηλώσεις για το κόμμα Καρυστιανού, του ζητούν να παραδώσει την έδρα, και του ζητήθηκε η παράδοση της έδρας.Νικόλας Φαραντούρης: Διεγράφη από την ευρωομάδα του ΣΥΡΙΖΑ μετά τις δηλώσεις για το κόμμα Καρυστιανού, του ζητούν να παραδώσει την έδρα

 Δημοσιεύσεις 
Έχει συγγράψει 12 βιβλία και μονογραφίες, καθώς και περισσότερα από 50 επιστημονικά άρθρα σε διεθνή επιστημονικά περιοδικά, με έμφαση στο δίκαιο και τις πολιτικές της Ευρωπαϊκής Ένωσης, το δίκαιο ανταγωνισμού, το ενεργειακό δίκαιο και τη ρύθμιση, τις θαλάσσιες μεταφορές και την οικονομική πολιτική.

Οι δημοσιεύσεις του, μεταξύ άλλων, περιλαμβάνουν:
 «Η Ενεργειακή Κρίση»(2022) – Εκδόσεις Παπαζήση. 
 «Ενέργεια & Περιβαλλοντικοί Μετασχηματισμοί σε Έναν Παγκοσμιοποιούμενο Κόσμο» (2020) – Εκδόσεις Νομική Βιβλιοθήκη. 
 «Δίκαιο της Ενέργειας» (2016) – Εκδόσεις Νομική Βιβλιοθήκη. 
 «Δίκαιο Υδρογονανθράκων» (2015) – Υπό την αιγίδα της Έδρας Jean Monnet και του Ινστιτούτου Max-Planck για την Καινοτομία και τον Ανταγωνισμό. 
 «Ενέργεια: Δίκτυα & Υποδομές» (2014) – Εκδόσεις NB. 
 «Ενέργεια: Ναυτιλία & Θαλάσσιες Μεταφορές» (2013) – Εκδόσεις Αντ. Ν. Σάκκουλα. 
 «Ενέργεια: Δίκαιο, Οικονομία & Πολιτική» (2012) – Εκδόσεις NB. 
 «Ο Έλεγχος των Κρατικών Ενισχύσεων Διάσωσης και Αναδιάρθρωσης Προβληματικών Επιχειρήσεων» (2006) – Εκδόσεις Αντ. Ν. Σάκκουλας. 
 «Έλεγχος Συγχωνεύσεων και Επιβολή Αντιμονοπωλιακής Πολιτικής στην ΕΕ και τις ΗΠΑ: Συγκριτική Ανάλυση» (2003) – Εκδόσεις European Papers. 
 «Ευρωπαϊκή Ενοποίηση και Θαλάσσιες Μεταφορές» (2003) – Εκδόσεις Bruylant.
 «Δικαστικές Όψεις της Πολιτικής Ανταγωνισμού της ΕΕ στις Αερομεταφορές» (2002) – Εκδόσεις Esperia Publications. 
 «Η Ναυτιλία στην Ευρώπη και η Ανάδυση της Κοινής Πολιτικής Θαλάσσιων Μεταφορών» (2000) – Εκδόσεις Αντ. Ν. Σάκκουλας. 

 Παραπομπές 

 Εξωτερικοί σύνδεσμοι 


Κατηγορία:Έλληνες πανεπιστημιακοί του 20ού αιώνα
Κατηγορία:Ευρωβουλευτές εκλεγμένοι με τον ΣΥΡΙΖΑ
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου της Οξφόρδης